**TAPA VALLA 2020 AASTA LISAEELARVE**

**EELNÕU SELETUSKIRI**

**1.Sissejuhatus**

Tapa valla 2020. a eelarve võeti vastu Tapa Vallavolikogu 27. jaanuar 2020 a määrusega nr 79. Eelarve vastuvõtmisel oli ebaselgust riigi poolt eelarvete tasandusfondi jaotuse ning toetusfondi jaotuse osas, sh hariduse rahastamine, koolieelsete lasteasutuste õpetajate tööjõukulude toetus, huvihariduse, asenduskodu teenuse toetus, sotsiaalvaldkonda kuuluvad toetused ning kohalike teede hoiu toetus. Väga oluliselt mõjutas lisaeelarve ettevalmistamist ülemaailmsest koroonaviirusest mõjutatud majanduslangus ning sellest tingituna riigi poolt vastuvõetud lisaeelarve. Suure osakaalu lisaeelarvest moodustab eelmise aasta lõpu jääk ning selles sisalduvad ületulevad kohustused. Lisaeelarvega muudetakse mõnede tulu- ja kululiikide kajastamist kontodel, mis eelarve mahtu ei muuda. Lisaeelarves kajastatakse kõik teadaolevad projektipõhised rahastused.

**2. Tulud**

Tapa valla 2020 aasta lisaeelarve tulud kokku on 2 663 024 eurot (vt tabel 1). Finantseerimistehingud sellest moodustavad 1 219 512 eurot. Finantseerimistehingud kajastavad lisaeelarves muutust kassas ehk eelmise aasta jääki. Tulumaksu laekumise prognoosi on vähendatud 500 000 euro võrra kuid riigilisaeelarvega eraldatud täiendavad toetused (investeeringute toetus 620 000 eurot, kohalike teede hoiu toetus 461 206 eurot ja tulubaasi stabiliseerimise toetus 264 421 eurot-kokku 1 345 627 eurot) suurendavad tulusid kokku 1 443 512 eurot, sh maamaksu kasv 13 000 eurot, tulude kasv maa ja rajatiste ning hoonete müügist 43 000 eurot, kaevandamisõiguse tasu kasvuks on prognoositud 20 000 eurot. Tulude kasvu tegevusaladelt prognoositakse 1 867 512 eurot, sellest toetuste arvelt koos riigi lisaeelarvega 1 951 840 eurot ning teede ja tänavate sulgemise maksu arvel 400 eurot. Tulude kogusummat vähendab prognoositud omatulude vähenemine 84 728 eurot.

**Tabel 1 Lisaeelarve kogutulud**

|  |  |
| --- | --- |
| **Tulude eelarve kokku** | **2 663 024** |
| **FINANTSEERIMISTEHINGUD** | **1 219 512** |
| Muutus kassas (kassajääk) | 1 219 512 |
| **KOKKU TULUD** | **1 443 512** |
| Füüsilise isiku tulumaks | -500 000 |
| Maamaks | 13 000 |
| Maa müük | 23 000 |
| Rajatiste ja hoonete müük | 20 000 |
| Kaevandamisõiguse tasu | 20 000 |
| **KOKKU TULUD TEGEVUSALADELT** | **1 867 512** |
| Teede ja tänavate sulgemise maks | 400 |
| Kaupade ja teenuste müük | -84 728 |
| Toetused | 1 951 840 |

Põhitegevuse tulude kogukasvuks kavandatakse 580 584 eurot. Tulude vähenemine on kavandatud tulumaksu osas 500 000 eurot ning kaupade ja teenuste müügist 84 728 eurot. Maamaksu laekumise prognoosi on suurendatud 13 000 euro võrra ja teede ja tänavate sulgemise maksu osa 400 euro võrra. Tegevuskulude toetusest moodustab tasandusfond 15 385 eurot, toetusfond riigi lisaeelarvet arvestades 983 050 eurot ja muud toetused 133 477 eurot. Muude tegevustulude all on prognoositud kasv kaevandamisõiguse tasust (vt tabel 2).

**Tabel 2 Lisaeelarve põhitegevuse tulud**

|  |  |
| --- | --- |
| **PÕHITEGEVUSE TULUD KOKKU** | **580 584** |
|  Maksutulud | -486 600 |
|  sh tulumaks | -500 000 |
|  sh maamaks | 13 000 |
|  sh muud maksutulud | 400 |
|  **Tulud kaupade ja teenuste müügist** | -84 728 |
|  **Saadavad toetused tegevuskuludeks** | 1 131 912 |
|  sh tasandusfond  | 15 385 |
|  sh toetusfond | 983 050 |
|  sh muud saadud toetused tegevuskuludeks | 133 477 |
|  **Muud tegevustulud** | **20 000** |

**2.1 Maksutulud.**

Majanduslangusest tingituna on esialgse hinnanguna vähendatud oodatavat tulumaksu laekumist 500 000 eurot ehk eelmise aasta tasemele.

Koos lisaeelarve 13 000 euroga prognoositakse Tapa valla 2020 a maamaksu laekumiseks 295 000 eurot, mis on võrreldav 2019 aasta laekumisega 294,4 tuhat eurot. Teede ja tänavate sulgemise maksu osas on kasv 800 euroni aastas, mis kahel eelneval aastal ulatusid ca 600 eurost ca 1300 euroni.

 **2.2.Tulud kaupade ja teenuste müügist.**

Kaupade ja teenuste müügilt planeeritakse kasvu elamumajanduses 25 000 euro võrra arvestades uute Tapa Vallavalitsuse määrusega 18.09.2019 nr 9 kehtestatud üüritasudega ning 600 eurot on kavandatud Vajangu raamatukogus osutatava postiteenuse arvelt.

Lasteaiakohtadelt laekuvaid summasid oodatakse vähem -12 000 eurot, sama summa 12 000 euro võrra on prognoositud kasvu õpilaskohtadelt. Tulude vähenemine spordi-, kultuuri-ja lasteasutustelt on kavandatud esialgsest 30% võrra väiksem tulenevalt nende ajutisest tegevuste peatumisest.

**2.3.Saadavad toetused tegevuskuludeks**

Toetus tegevuskuludeks suureneb 1 131 912 euro võrra. Tasandusfondi eraldised on eelarve vastuvõtmisest suurenenud 15 385 euro võrra. Toetusfondi eraldised suurenevad eelarves kokku 983 050 euro võrra, sealhulgas riigi lisaeelarvega kohalike teede hoiuks 461 206 eurot ning tulubaasi stabiliseerimise toetuseks 264 421 eurot. Eelarves kavandatuga on kasv üldhariduskoolide hariduskuludeks (tööjõukulud, tõhustatud ja eritugi, õppevahendid, täiendkoolitus) 72 652 eurot, lasteaia õpetajate palgatoetuseks 127 065 eurot, huvihariduse-ja tegevuse toetuseks 83 205 eurot ja kohaliku teehoiu toetuseks 645 eurot.

Toetusfondi eraldised vähenevad võrreldes eelarves planeerituga raske ja sügava puudega lastele abi osutamise toetusele 10 936 eurot, toimetulekutoetuse hüvitisele 11 099 eurot, matusetoetusele 249 eurot, asendus ja järelhooldusteenusele 2 871 eurot ja rahvastikutoimingu kuludele 989 eurot.

**2.4. Muud saadud toetused tegevuskuludeks**

Lisaeelarvega suurendatakse muid tegevuskuludeks saadud toetusi 96 424 euro võrra. Muude tegevuskulude toetusteks all kajastatakse toetust projektidele „Kodud tuleohutuks“ summas 10 000 eurot ja „Puuetega inimeste eluaseme füüsiline kohandamine“ summas 63 000 eurot. Tamsalu Loomemajanduse Kompetentsikeskuse projektitoetuse laekumist PRIA-lt on kavandatud 6 943 eurot. Rahandusministeeriumilt on toetus 10 000 eurot Õuna tn kelgumäe ja atraktsioonide rajamiseks ning 6 000 eurot Tapa Muusika-ja kunstikoolile graafilise disaini eriala õppevahendite soetamiseks. 3 314 eurot on laekunud Sotsiaalministeeriumilt 2019 aastal alaealiste tööle rakendamise toetusena ning aadressandmete töötlemiseks toetust Rahandusministeeriumilt summa 1 321 eurot. Raamatute soetamiseks suurenes toetus 550 euro võrra. 1 340 eurot on laekunud toetust Tamsalu Kultuurimaja projekti alusel. Kaitseministeeriumi toetuse summa on korrigeeritud ning vähenemine 179 eurot. Eesti Kultuurkapital on toetanud Vaba aja tegevusi 1 050 euroga, Tapa Valla Raamatukogu 150 euroga ja Tapa Muusika-ja kunstikooli 424 euroga. Lääne-Virumaa Omavalitsuste liit on toetanud lasteaiaõpetajate täiendkoolitusi 2 744 euroga, mis vastavalt laste arvule on jaotatud lasteasutuste vahel. Tapa Vene Põhikool on saanud toetust Innovelt summas 31 600 eurot eesti keele lisaõppeks ning 750 eurot Eesti Töötukassalt palgatoetust. Eelarves kavandatuga on vähendatud Tapa Valla Spordikoolil treenerite toetust 5 865 euro võrra vastavalt Spordikoolituse -ja Teabe Sihtasutuselt saadud teabele.

**3.Kulud**

Tapa valla 2020 aasta lisaeelarve kogukuludeks on planeeritud 2 663 024 eurot. Kogukuludest enamus 2 002 888 eurot on kavandatud investeeringuteks (vt tabel 3). Reservfondi vähendamine 2 950 eurot on suunatud Jäneda Kooli rekonstrueerimise omakulude katteks.

**Tabel 3 Kogukulud**

|  |  |
| --- | --- |
| **KOKKU KULUD** | **2 663 024** |
| **KOKKU KULUD TEGEVUSALADELT** | **2 663 024** |
| Materiaalsete ja immat. põhivarade soetam ja renov | 2 002 888 |
|  Eraldised | 145 638 |
|  Tegevuskulud, sh. | 517 448 |
| Personalikulud | 345 685 |
| Majandamiskulud | 171 763 |
|  Muud kulud | -2 950 |
|  Reservfond | -2 950 |

Põhitegevuse kulude kasvuks planeeritakse 648 914 eurot (tabel 4).

**Tabel 4 Põhitegevuse kulud**

|  |  |
| --- | --- |
| **PÕHITEGEVUSE KULUD KOKKU** | **648 914** |
|  **Antavad toetused tegevuskuludeks** | 134 416 |
| sh sotsiaalabitoetused ja muud toetused füüsilistele isikutele | 51 708 |
| sh sihtotstarbelised toetused tegevuskuludeks | 79 329 |
| sh tegevustoetused | 379 |
| sh õppetoetused | 3 000 |
|  **Muud tegevuskulud** | 514 498 |
|  sh personalikulud | 345 685 |
|  sh majandamiskulud | 171 763 |
|  sh muud kulud | -2 950 |

**3.1 Antavad toetused tegevuskuludeks**

Antavaid toetuseid tegevuskuludeks planeeritakse suurendada 134 416 eurot, sh 51 708 eurot sotsiaalabitoetused ( - 3 385 eurot matusetoetus, toimetulekutoetuseks 35 093 eurot ja eakate sünnipäevatoetusteks 20 000 eurot vastavalt Tapa Vallavolikogu 16.12.2019 otsusele nr 76). Sihtotstarbelisteks toetusteks tegevuskuludeks kajastatakse toetust projektidele „Kodud tuleohutuks“ summas 16 500 eurot ja „Puuetega inimeste eluaseme füüsiline kohandamine“ summas 58 500 eurot. Täiendavalt on toetusi eraldatud noorsootööle summas 12 012 eurot (huvihariduse-ja huvitegevuse toetuse baasil) ja MTÜ-le Põhja-Eesti Ühistranspordikekus täiendava bussiliini avamiseks 1 217 eurot. Toetusi on vähendatud spordiklubide osas 7 000 eurot, millest 2 000 on suunatud Tapa Valla Spordikeskusele ning 5 000 eurot Jäneda Kooli rekonstrueerimiseks, Vaba aja veetmise alt teistele organisatsioonidele 6 000 eurot millest 3 000 on üle kantud Tapa Valla Spordikeskuse täiendavateks majandamiskuludeks ja 3 000 Jäneda Kooli rekonstrueerimiseks.. Koolilõpetajatele antud sihtstipendiumid kasvasid kavandatuga võrreldes 3 000 eurot.

**3.2 Muud tegevuskulud**

Muude tegevuskulude kasvuks planeeritakse 517 448 eurot, millest personalikulud moodustavad 345 685 eurot, majandamiskulud 171 763 eurot ning reservfondi vähendatakse 2 950 eurot.

Tegevusalade lõikes jagunevad tegevuskulud järgmiselt:

Valitsussektori teenuste kulud kokku suurenevad 37 415 eurot. sealhulgas riigi lisaeelarvest investeeringute katteks 38 150 eurot. Reservfond väheneb 2 950 eurot. Tegevuskulude kogukasv on 2 215 eurot. Kulusid suurendab 10 461 euro võrra 2019 aastal laekunud summa Kaitseministeeriumi toetusega kavandatud tegevuste elluviimiseks ja 12 247 eurot Tamsalu Perearstikeskuse remondiks (kavandatud 2019 aasta tegevus). Personalikuludest suunatakse 1 807 eurot majanduse haldusele. Majanduslangusest tingituna vähendatakse teisi majandamiskulusid volikogu osas 974 eurot ja vallavalitsuse osas 17 712 eurot, kokku 18 686 eurot.

Majanduse kulud suurenevad 623 780 eurot, millest kulud maanteetranspordile 538 027 eurot ( investeeringute kasv 563 206 eurot, millest teemaade ostuks 2 000 eurot, juhtumipõhise toetuse baasil kasv 100 000 eurot ja riigi lisaeelarvega eraldatud teede hoiu toetuse baasil kasv 461 206 eurot), Majanduslangusest tingituna hoolduskulude vähenemine 25 179 eurot. Ühistranspordile on suunatud 1 217 eurot täiendavaks bussiliini avamiseks, üldmajanduslikele arendusprojektidele tegevuskuludeks 79 686 eurot (sellest 40 000 Kaitseministeeriumilt 2019 aastal laekunud toetuse baasil Rabasaare kultuuripärandi projekti elluviimiseks), 38 436 eurot üle vallalistele arengukavadele, sh üldplaneering, jäätmekava, soojamajanduse arengukava, Tamsalu Loomemajanduse Kompetentsikeskuse käivitamine ja osalemine maakondlikus piirkonna algatuste tugiprogrammis PATEE, lisaks Tamsalu raamatuklubi hoone soojuspumba paigaldamine 1 250 eurot), kulud majanduse haldamisele 4 850 eurot (sellest personalikuludesse vallavalitsuse alt 1 807 eurot ning järelevalvespetsialist kaheks kuuks täiskohaga rakendus 1 672 eurot. 3 600 eurot Vajangu kauplusauto käigushoidmiseks, majanduslangusest tingituna majandamiskulude vähendamine 2 229 eurot).

Keskkonnakaitse osas on majanduslangusest tingituna vähendatud majandamiskulusid jäätmekäitluse osas 3 000 eurot ja maastiku kaitse, haljastuse osas 13 567 eurot.

Elamu- ja kommunaalmajanduse kulud suurenevad 216 932 eurot, millest 110 000 eurot elamumajanduse arendamiseks (75 000 projektide „Kodud tuleohutuks“ ja „Puuetega inimeste eluaseme füüsiline kohandamine“ elluviimiseks ning 35 000 vallale kuuluvate eluasemete majandamiskulude katteks, sh jooksvaks remondiks), veevarustusele 11 222 eurot (lõpetamata hajaasustuse programmi projektid) ning tänavavalgustusele investeeringuna 87 720 eurot projekti „Tapa valla tänavavalgustuse rekonstrueerimine) projekteerimiskulude katteks, 20 000 Tamsalu tänavavalgustite vahetuseks ja 20 000 Jäneda lossi remondiks. Majanduslangusest tulenevalt on majandamiskulud vähenenud veemajandusel 524 eurot, tänavavalgustuses 16 999 eurot, Jäneda lossil 1 899 eurot, kalmistutel 1 946 eurot, Hulkuvate loomadega seotud tegevustel 1 954 eurot ja Tapa Vallahooldusel 9 098 eurot.

Tervishoiu osas on vähendatud majandamiskulusid üldmeditsiiniteenustel 281 eurot.

Vaba aeg, kultuur, religioon kulud suurenevad 798 327 eurot, millest Tapa Valla Spordikeskusele 206 831 eurot (investeeringute kasv 199 885 eurot, sellest 200 000 Tapa ujula üleminev kulu ning -20 115 eurot Tapa rattapargi rajaminevaks kavandatud summa 100 000 vähendamine arvestades projekti toetuse taotlust, 20 000 eurot on Tapa Spordikeskuse renoveerimiseks). Tegevuskulude kogukasv on 6 946 eurot, kulude kasvuks on suunatud 11 818 eurot huvihariduse-ja huvitegevuse toetusest ning 5 000 eurot ülekantavate kulude arvel toetustest spordiklubidele ning toetustest vaba aja veetmise alt, 11 232 eurot on majandamiskulude kasvuks. Majanduslangusest tulenevalt kulude vähenemine 23 792 eurot.

Toetused spordiklubidele vähenevad 7 000 eurot, 2 000 eurot on üle kantud Tapa Valla Spordikeskusele ja 5 000 eurot arvestatud Jäneda Kooli rekonstrueerimise katteks.

Tapa Valla Spordikooli tegevuskulude kogukasv 16 966 eurot, kasvuks on suunatud 22 501 eurot huvihariduse-ja huvitegevuse toetusest ning majanduslangusest tingituna vähendamine 5 535 eurot.

Puhkeparkide kulusid suurendatakse 10 000 eurot sihtotstarbeliselt eraldatud summa Õuna tn mänguväljaku kelguväljaku rajamiseks ja atraktsioonide uuendamiseks, 20 000 eurot Sääse aleviku mänguväljaku ja 30 000 eurot 100 tamme pargi mänguväljaku rajamiseks ning vähendatakse majandamiskulusid 1 778 eurot. Kulude kasv kokku 58 222 eurot.

Tapa valla noorsootöö kulusid suurendatakse 12 012 euro võrra huvihariduse-ja huvitegevuse toetusest ning vähenemine majanduslanguse tõttu 1 313 eurot. Kulude kogukasv 10 696 eurot.

Vaba aja tegevuses vähendatakse antavaid toetusi 6 000 euro võrra, millest 3 000 suunatakse Tapa Valla Spordikeskusele ja 3 000 Jäneda Kooli rekonstrueerimiskulude katteks, majanduslangusest tingitud kulude vähenemine 2 841 eurot, mida osaliselt kompenseerib Eesti Kultuurkapitalilt saadav nelja projekti toetus 1 050 eurot. Kulude kogu vähenemine 7 791 eurot.

Tapa valla raamatukogu kulude vähenemine on 6 510 eurot, kuludesse kasvuks suunatud 4 079 eurot personalikuludesse, 550 eurot raamatute soetamiseks ning 150 eurot Eesti Kultuurkapitali toetuse baasil, Majanduslangusest tingitud kulude vähendamine 11 289 eurot. Arvestades 20 000 eurost Tapa raamatukogu remondiks suunatud summat on kokku kulude kasv 13 490 eurot.

Kultuurimajade kulude kogukasv on 504 293 eurot, millest 471 084 eurot on Tamsalu Kultuurimaja üleminev investeering ja 40 000 ringiruumide rajamiseks.. Kulude kasvuks on suunatud 8 930 eurot huvihariduse-ja huvitegevuse toetuse, Tamsalu Kultuurimaja projektitoetuse baasil 1 340 eurot ning Lehtse Kultuurimaja projektitoetus 335 eurot. Kulude vähenemine majanduslangusest 17 396 eurot viib tegevuskulude vähenemiseni 6 791 eurot.

Muuseumi kulude kasvuks on 2 620 eurot. Porkuni Paemuuseumi valgustuseks on suunatud 3500 eurot ja Tapa Muuseumi kanalisatsioonitrassi remondiks 372 eurot. Majanduslanguse tõttu kulude vähendamine 1 252 eurot.

Hariduse kulud suurenevad kokku 725 950 eurot. Majandamiskulude vähenemine allasutustel tingitud majanduslangusest tervikuna.

*Lasteaed Pisipõnn* kulud suurenevad 289 813 eurot, millest 65 000 seoses uue rühma avamise vajadusega sügisel ruumide rekonstrueerimiseks ja inventari soetamiseks ning 172 000 eurot mänguväljakute rajamiseks. 65 113 eurot kasvavad personalikulud ning majandamiskulud vähenevad 12 300 eurot (VIROL toetus 1 140 eurot, majanduslanguse mõjul vähendus 13 440 eurot). Tegevuskulude kogukasv 52 813 eurot.

*Lasteaed Vikerkaar* kulud suurenevad 103 237 eurot, (90 043 eurot õueala korrastamiseks, sellest 20 000 projektitoetuse baasil ning 18 955 eurot personalikuludeks, vähenevad majandamiskulud 5 761 eurot (VIROL toetus 484 eurot, vähendamine 6 245 eurot).

*Lasteaed Krõll* kulud suurenevad kokku 8 791 eurot ruumide rekonstrueerimise summa 20 000 euro arvel, kuna majandamiskulude vähenemine 11 209 eurot (VIROL toetus 781 eurot, vähenemine 11 990 eurot).

*Vajangu Põhikool lasteaiarühm* personalikulusid suurendatakse 4 274 euro võrra, majandamiskulud vähenevad 48 eurot (VIROL toetus 62 eurot, vähenemine 110 eurot).

*Lasteaiakohad*  suurendatakse teistele omavalitsustele tasutavaid lasteaiakohti 10 000 eurot.

*Jäneda kooli lasteaiarühm*  personalikulusid suurendatakse 3 594 eurot.

*Lehtse kooli lasteaiarühm* personalikulusid suurendatakse 3 828 eurot.

*Jäneda Kool* kulude kasv 75 666 eurot, sellest 85 800eurot hoone rekonstrueerimise lõpetamiseks (74 850 projektitoetuse baasil ja 10 950 eurot täiendavatest omavahenditest), tegevuskulude vähenemine 10 134 eurot (personalikulude kasv 4 230 eurot ja majandamiskulude vähenemine 14 364 eurot).

*Lehtse Kool* kulude kasv 7 484 eurot, sellest personalikulud 7 971 eurot ja majandamiskulude vähenemine 487 eurot (arvestatud on küll sotsiaalpedagoogi ruumiga, kuid majanduslangus vähendab kulusid 4 502 eurot).

*Tapa Gümnaasiumi* kulud suurenevad 66 247 eurot, 20 000 eurot parklate rajamiseks,Tapa Gümnaasiumi põhikooliõpetajate personalikulud suurenevad 67 134 eurot, majandamiskulud tervikuna vähenevad 20 887 eurot.

*Tapa Vene põhikooli* kulud suurenevad 38 906 eurot, sellest 62 801eurot põhikooliõpetajate personalikuludeks (sellest 31 600 eurot Sihtasutuse Innove toetuse baasil). Majandamiskulud vähenevad 23 895 eurot.

*Tamsalu Gümnaasiumi* kulud suurenevad 33 520 eurot, ( 45 888 eurot põhikooliõpetajate personalikulude kasv ja 12 368 eurot majandamiskulude vähenemine).

*Vajangu Põhikooli* kulud vähenevad majandamiskulude arvel 3 114 eurot.

*Tapa Gümnaasium gümnaasiumiõpetajad*  kasvavad majandamiskulud 840 eurot.

Tamsalu Gümnaasium gümnaasiumiõpetajad kulude kasv 19 970 eurot, sellest personalikulud 19 343 eurot ja majandamiskulud 317 eurot.

*Tapa Muusika- ja Kunstikooli* majandamiskulud kasvavad 4 249 eurot, (sellest huvihariduse-ja tegevuse baasil 1 530 eurot, toetusest graafilise disaini õppevahendite soetamiseks 6 000 eurot ning 424 eurot Eesti kultuurkapitali toetusest, vähenemine majanduslangusest 3 705 eurot).

*Huvihariduse-ja huvitegevuse õpilaskohad* kulude kasv 35 624 eurot, sellest huvikoolide õpilaskohtadele 11 500 eurot. Kulude kasv huvihariduse-ja huvitegevuse toetuse baasil.

*Koolitranspordi* kulude kasvuks on kavandatud 20 000 eurot arvestades muudatusi õpilasliinides.

*Muu haridus, sh hariduse halduse kulud* suurenevad 3 379 eurot (sellest 3 000 sihtstipendiumide väljamakseks ning 379 eurot eraldiseks tugispetsialistide aineühenduste tegevuse toetamiseks VIROL-ile).

**3.9.Sotsiaalne kaitse**

Sotsiaalse kaitse kulude kasvuks planeeritakse 277 468 eurot.

*Tapa hooldekodu* renoveeritakse ruume 20 000 euro eest ning suurenevad personalikulud 13 916 eurot tegevusjuhendaja tööle võtmisega.

*Sääse hooldekodu* kulud suurenevad 25 034 eurot ruumide renoveerimiseks (20 000 eurot) ja jooksvaks remondiks.

*Muudele hooldekodudele* eeldatavate kulude kasvuks kavandatud 22 000 eurot

*Koduteenuse* kulude kasvuks 700 eurot teenuse osutajatele eririietuse soetamiseks.

*Asendus- ja järelhoolduse* kulusid suurendatakse 142 006 eurot, (eelmise aasta üleminev jääk 144 877 eurot, planeeritud toetuse vähenemine 2 871 eurot).

*muu perekondade ja laste sotsiaalse kaitse* kulude vähenemine 3 385 eurot matusetoetuse osutamiseks.

*Riikliku toimetulekutoetuse* kulusid suurendatakse 34 967 eurot (ülemineva jäägi arvel eelmisest aastast).

*Muu sotsiaalsete riskirühmade kaitse* kulude kasv 20 000 eurot täiendavate sünnipäeva toetuste maksmiseks (vallavolikogu otsuse 16.12.2019 nr 76 alusel).

*Sotsiaalse kaitse halduse* kulusid on suurendatud desinfitseerimisvahendite soetamiseks 2 500 eurot.

**4.Investeerimistegevus**

2020.aasta Tapa valla lisaeelarves on planeeritud investeerimistegevust suurendada 1 140 232 eurot (vt tabel 5).

**Tabel 5 Investeerimistegevus**

|  |  |
| --- | --- |
| **INVESTEERIMISTEGEVUS KOKKU** | **-1 151 182** |
|  Põhivara müük (+) | 43 000 |
|  Põhivara soetus (-) | -2 002 888 |
|  Põhivara soetuseks saadav sihtfinantseerimine (+) | 819 928 |
|  Põhivara soetuseks antav sihtfinantseerimine (-) | -11 222 |
| EELARVE TULEM (ÜLEJÄÄK (+) / PUUDUJÄÄK (-)) | -1 219 512 |
| LIKVIIDSETE VARADE MUUTUS (+ suurenemine, - vähenemine) | -1 219 512 |

Põhivara müügi osas on arvestatud täiendavate hoonete-ja rajatiste ning maakruntide müügiga summas 43 000 eurot.

Põhivara soetus on toodud tabelis 6.

Põhivara soetuseks saadava sihtfinantseerimise all on arvestatud 100 000 eurot juhtumispõhist toetust maanteetranspordile, 50 000 eurot projektitoetust Tapa valla välisvalgustusele, 49 928 eurot Tapa rattapargi rajamiseks. Riigi lisaeelarvega lisandus investeeringuteks projektipõhiste toetustena 620 000 eurot.

Põhivara soetuseks antava sihtfinantseerimise summa 11 222 eurot on hajaasustuse programmi ülemineva summana.

Lisaeelarvega kavandatavad muutused investeeringutes on tabelis 6.

**Tabel 6 Investeeringud**

|  |  |
| --- | --- |
|  | **2020** |
| **Investeeringuprojektid** |  **lisaeelarve** |
| **Vallavalitsus** | **38 150** |
| Projektitoetuse baasil  | 38 150 |
| **Maanteetransport** | **563 206** |
| teemaa ost | 2 000 |
| Paide mnt Tamsalus. Õhtu pst Tapal,Valgejõe ristmiku projekt, , pindamised | 561 206 |
| **Tänavavalgustus** | **107 720** |
| Projekt "Tapa valla tänavavalgustuse rekonstrueerimine" | 87 720 |
| Projektitoetuse baasil Tamsalu tänavavalgustite vahetus | 20 000 |
| **Jäneda loss** | **20 000** |
| Projektitoetuse baasil ruumide rek | 20 000 |
|  **Tapa Valla Spordikeskus**  | **199 885** |
| ujula projekt üleminev | 200 000 |
| Tapa rattapargi investeeringu vähenemine | -20 115 |
| Projektitoetuse baasil Tapa Spordikeskuse ruumide rek | 20 000 |
| **Puhkepargid** | **50 000** |
| Projektitoetuse baasil Sääse aleviku mänguväljak | 20 000 |
| Projektitoetuse baasil 100 tamme pargi mänguväljak | 30 000 |
| **Tapa Valla Raamatukogu** | **20 000** |
| Projektitoetuse baasil Tapa raamatukogus ruumide rek | 20 000 |
| **Kultuurimajad** | **511 084** |
| Tamsalu Kultuurimaja üleminev | 471 084 |
| Projektitoetuse baasil ringiruumide rek | 40 000 |
| **Lasteaed Pisipõnn** | **237 000** |
| projektitoetuse baasil rühmaruumide rekonstrueerimine ja inventar | 65 000 |
| Projektitoetuse baasil mänguväljakud Nooruse tn 2 ja 11 | 172 000 |
| **Lasteaed Vikerkaar** | **90 043** |
| Õueala rekonstrueerimine | 90 043 |
| (sh projektitoetusest 20 000) |   |
| **Lasteaed Krõll** | **20 000** |
| Projektitoetuse baasil ruumide rek | 20 000 |
| **Jäneda Kool** | **85 800** |
| Projektitoetuse baasil Jäneda Kooli renoveerimise lisa  | 74 850 |
| omavahendite baasil | 10 950 |
| **Tapa Gümnaasium** | **20 000** |
| Projektitoetuse baasil parklad | 20 000 |
| **Tapa Hooldekodu** | **20 000** |
| Projektitoetuse baasil köögi rek | 20 000 |
| **Sääse Hooldekodu** | **20 000** |
| Projektitoetuse baasil ruumide rek | 20 000 |
|  |  |